CELEX: C2005/069/12
Language: et
Date: 2005-03-19 00:00:00
Title: Kohtuasi C-3/05: Eelotsusetaotlus, mille esitas Corte d'Appello di Cagliari (Itaalia) 12. novembril 2004 kohtuasjas Gaetano Verdoliva v. J.M Van Der Hoeven B.N

19.3.2005   
            
            
               ET
            
            
               Euroopa Liidu Teataja
            
            
               C 69/6
            
         Eelotsusetaotlus, mille esitas Corte d'Appello di Cagliari (Itaalia) 12. novembril 2004 kohtuasjas Gaetano Verdoliva v. J.M Van Der Hoeven B.N
   (Kohtuasi C-3/05)
   (2005/C 69/12)
   Kohtumenetluse keel: itaalia
   Euroopa Ühenduste Kohus on saanud Corte d'Appello di Cagliari (Itaalia) 12. novembri 2004. aasta määrusega esitatud eelotsusetaotluse kohtuasjas Gaetano Verdoliva v. J.M Van Der Hoeven B.N, mis saabus kohtukantseleisse 6. jaanuaril 2005.
   Corte d'Appello di Cagliari (Itaalia) küsib Euroopa Kohtult eelotsust järgmistes küsimustes:
   
               —
            
            
               “Kas Brüsseli konventsioon näeb ette eraldiseisva määratluse mõistele ”menetlusdokumentidest teatamine“ või tugineb ta selle sisustamiseks siseriiklikele õigusnormidele?
            
         
               —
            
            
               Kas Brüsseli konventsiooni sätetest, eriti selle artiklist 36, võib järeldada, et konventsiooni artiklis 36 sätestatud kohtuotsuse täitmist lubava määruse kättetoimetamise kõrval esineb teisi kättetoimetamisega samaväärseid viise?
            
         
               —
            
            
               Kas kohtuotsuse täitmist lubavast määrusest teatamisest, kui määrust ei ole kätte toimetatud või kui seda on tehtud ettenähtud reegleid rikkudes, algab igal juhul selles artiklis sätestatud tähtaja kulgemine või, juhul kui see nii ei ole, kas konventsiooni tuleb tõlgendada nii, et selles antakse ammendav loetelu viisidest, kuidas teatada kohtuotsuse täitmist lubavast määrusest?”